ભચાઉ: બે દિવસ ગુજરાત મુલાકાતે આવી પહોંચેલા વડાપ્રધાન નરેન્દ્ર મોદીએ ભચાઉ પમ્પિંગ સ્ટેશને નર્મદા કુનોહ બ્રાંચમાં નર્મદા નીર વહાવ્યું છે.આજે ભચાઉ પાસેનું ત્રીજું પમ્‍પીંગ સ્‍ટેશન કાર્યાન્‍વિત કરી કચ્‍છ શાખા નહેરની સાંકળતી ર૧૪ કિ.મી. સુધી પાણી વહેડાવવામાં આવી રહ્યું છે. પીએમ સભાસ્થળે આવી પહોંચતાં તેમનું 51 ફૂટ લાંબો ફળોનો હાર પહેરાવાયો હતો, તેમજ કચ્છી ભરતકામ ધરાવતી કોટી પણ પહેરાવવામાં આવી હતી. કચ્છ ભાજપ દ્વારા ૨૧ લાખનો ચેક શહીદોના પરિવારકલ્યાણ માટે પીએમને અર્પણ કરવામાં આવ્યો હતો.